पाएं अपने शहर की ताज़ा ख़बरें और फ्री ई-पेपरडाउनलोड करें
जब पता चला कि हम कोरोना पॉजिटिव हो गई हैं तो मानो पैरों तले जमीन खिसक गई थीं। डर से शरीर कांपने लगा। कोरोना का संक्रमण जानकर जितनी हम डरी थीं, उतना तो कभी किसी बात को लेकर भयभीत नहीं हुईं। हमसे ज्यादा चिंता गर्भ में पल रहे बच्चे की हाेने लगीं। सोचतीं, दुनिया में आने के पहले ही उन्हें महामारी न जकड़ लें? मासूम जिंदगियों को कोई खतरा न हो जाए। भला हो महात्मा गांधी अस्पताल की टीम का।
उन्होंने हिम्मत दी। हमारी जिंदगियां बचाने के लिए खुद संक्रमण की चिंता भुला दी। हमारी सुरक्षित डिलीवरी कराई। शुक्रिया जताने को शब्द नहीं है। यह कहना है उन दाे मांओं का जाे प्रसव से कुछ समय पहले काेराेना संक्रमित हो गईं। इनका एमजी अस्पताल में सुरक्षित सिजेरियन कराया गया। दोनों माताओं का कोरोना उपचार जारी है। शिशु स्वस्थ हैं।
एक नवाजत का जन्म आईवीएफ तकनीक से हुआ
मातृ एवं शिशु विभागाध्यक्ष डॉ. स्मिता बरिया के नेतृत्व में डॉ. विनोद कुमार अहीर एवं डॉ स्मिता गौर ने सिजेरियन किया। इनमें से एक गर्भवती महिला का आईवीएफ पद्धति से उपचार चल रहा था। समय पूर्ण होने तक पर गर्भवती महिलाएं कोविड पॉजिटिव हो गई। सांस की तकलीफ होने पर इन्हें लेबर रूम में आइसोलेशन वार्ड में भर्ती किया गया। ऑपरेशन के बाद दोनों नवजात स्वस्थ हैं। टीम में निश्चेतक डॉ. समीर गोयल, डॉ. प्रवीण ओझा, स्टाफ नर्स मनीला गौड़, रविंदर आदि उपस्थित थे। चिकित्सकों ने बताया कि कोरोना पॉजिटिव गर्भवती महिलाएं अस्पताल आने से घबराएं नहीं व समय पर चिकित्सालय पहुंचकर अपना इलाज कराएं। जिससे जच्चा व बच्चा दोनों सुरक्षित रहे।
मां से दूर रख कर पिलाएंगे मां का दूध... डॉ विनोद कुमार ने बताया कि नवजात स्वस्थ हैं। इन्हें माताओं से दूर रखा जाएगा, लेकिन दूध मां का ही पिलाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva zho_Hant eng_Latn